Je Pierres, sires de Morpré, fays savoir à touz ces qui verront ces presentes lettres que, come Haymes de Trelay ait vendu à la noble dame Lore, fame çay en arriers le noble baron Jehan, conte de Burgoingne et signour de Salins, Lambert, de Loncochon, et son frere et lour meiz, et quanque il avoient à Loncochon, lesquex choses estoient de mon fié, je loue et vuil et outroi ladicte vendue et quitte le fié. En tesmoignaige de ceste chose, pour ce que je n’ay seal, j’ay fait metre en ces lettres les seaux à priour et à l’encuré d’Arbois... Ce fut fait l’an Nostre Signour M CC sexante et nuef, ou mois d’octembre.